เทกโอเวอร์ฮิตร่วม6.6หมื่นล้านครึ่งปี
ก.ล.ต. เผย 6 เดือนแรกปีนี้ เทกโอเวอร์ฮอตถึง 10 บริษัท มูลค่ากว่า6.6 หมื่นล้านบาท&nbsp; มากกว่าทั้งปีก่อน
24 ก.ค. 2553

ก.ล.ต. เผย 6 เดือนแรกปีนี้ เทกโอเวอร์ฮอตถึง 10 บริษัท มูลค่ากว่า6.6 หมื่นล้านบาท  มากกว่าทั้งปีก่อน 
สำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เปิดเผยว่า ในช่วง 6 เดือนแรกของปีนี้มีการจัดทำคำเสนอซื้อหลักทรัพย์(เทนเดอร์ออฟเฟอร์) สูงถึง จำนวน 10 บริษัท คิดเป็นมูลค่าเสนอซื้อทั้งสิ้น 66,433  ล้านบาท  และสามารถซื้อขายหุ้นได้จริง 57,078 ล้านบาท นับว่ามากกว่าทั้งปี 2552 ที่มีการทำรายการ จำนวน 16 บริษัทมูลค่าเสนอซื้อรวม  24,710 ล้านบาทและซื้อขายหุ้นได้จริง 20,704 ล้านบาทและมากกว่าเท่าตัวเทียบกับในช่วงครึ่งแรกของปี 2552 มีการทำเสนอซื้อจำนวน8 บริษัท มูลค่ารวม 20,279 ล้านบาทและซื้อขายหุ้นจริงจำนวน 17,776 ล้านบาท
อย่างไรก็ตาม ในช่วง 6 เดือนแรกของปีนี้การเสนอซื้อหลักทรัพย์ กลับไม่มีบริษัทใดเลยที่ต้องการถอนหุ้นออกจากตลาดหลักทรัพย์ มีเพียงต้องการครอบงำกิจการ(เทกโอเวอร์)เท่านั้น ซึ่งแตกต่างจากปี2552ที่มีบริษัทถูกซื้อหลักทรัพย์ทั้งหมด 7 บริษัทมูลค่า 6,521 ล้านบาท ซื้อขายหุ้นได้จริงจำนวน 5,172  ล้านบาท  เพื่อขอเพิกถอนบริษัทออกจากตลาดหลักทรัพย์และครึ่งแรกของปีมีก่อนมีจำนวน 3 บริษัท เสนอซื้อหลักทรัพย์ 5,111ล้านบาทและซื้อขายหุ้นได้จริงรวม 6,022 ล้านบาท 
นอกจากนี้ ทั้งปี 2552 มีการทำคำเสนอซื้อหลักทรัพย์จำนวน 9 บริษัท มูลค่า18,189 ล้านบาท และซื้อขายหุ้นได้จริง 15,532 ล้านบาท เพื่อต้องการเทกโอเวอร์ เปรียบเทียบกับ จำนวน 5 บริษัท มูลค่ารวม 14,257 ล้านบาทและซื้อขายหุ้นได้จริง 12,665 ล้านบาท 
อย่างไรก็ตาม ในช่วง 6 เดือนแรกของปีนี้ มีบริษัทจดทะเบียนจำนวน 3 บริษัท ได้มีมติคณะกรรมการบริษัท ให้เพิกถอนหุ้นออกจลาดหลักทรัพย์ ซึ่งประกอบด้วย บริษัทบาจา UFM